**Eseu: Mediul de securitate al Republicii Moldova. Caracteristica și specific**.

Republica Moldova este o țară independentă din data de 27 august 1991, ceea ce a favorizat la constituirea pe deplin al sistemului securității naționale după exigențele celui internațional. Datorită acestui element, statul nostru participă activ în calitate de membru în cadrul organizațiilor internaționale de securitate, precum și la diferite operațiuni internaționale de planificare.

Printre cele mai importante acte normative care determină sistemul securităţii naţionale menţionăm: Constituţia Republicii Moldova; Concepţia Securităţii Naţionale din 1995 (abrogată); Concepţia Politicii Externe din 1995;Concepţia Securităţii Naţionale din 2008;Strategia Militară; Strategia Securităţii Naţionale din 2011; Proiectul Strategiei Securităţii Naţionale din 2016, Legea securităţii statului; Legea privind organele securităţii statului; Legea cu privire la apărarea naţională etc. Analiza evoluţiei procesului de elaborare a politicii de securitate şi apărare în dependenţă de modificarea componentei politice interne, a reacţiei promte la provocările expuse din exterior, gen terorism, interese geostrategice din exterior, precum şi a procesului de constituire a cadrului legislativ intern în domeniu, ne-a determinat să proiectăm etapele elaborării politicii de securitate şi apărare, care este una mobilă şi deci necesită o revizuire continuă şi adaptare la circumstanţele unui mediu în permanentă evoluţie.[[1]](#footnote-1) Aceste acte normative definesc sistemul securităţii naţionale al Republicii Moldova ca ansamblu de concepte, strategii, politici, mijloace, reglementări şi structuri administrative ale statului, precum şi ca ansamblu de instituţii ale societăţii care au rolul de a realiza, a proteja şi a promova interesele naţionale ale ţării. Totodată, sistemul securităţii naţionale al Republicii Moldova este un mecanism de interacţiune între componentele pe care le include, bazat pe interesele naţionale şi pe valorile societăţii moldoveneşti, menit să asigure realizarea obiectivelor strategice ale ţării, determinate de liniile directorii ale politicii de securitate naţională.

În cadrul sistemului de securitate internaţională, rolul Republicii Moldova este determinat de mai mulţi factori, cum ar fi: interesele naţionale; principalele ameninţări, riscuri şi vulnerabilităţi la adresa securităţii naţionale; principalele repere ale politicii externe şi ale politicii de apărare; căile de asigurare a securităţii naţionale. Astfel, nu este evitată cooperarea Republicii Moldova cu structurile internaţionale de securitate în domeniile prevenirii şi soluţionării conflictelor, gestionării crizelor, combaterii terorismului şi neproliferării armelor de distrugere în masă. Țara noastră participă la eforturile globale, regionale şi subregionale de promovare a stabilităţii şi securităţii internaţionale prin cooperarea în cadrul UE, NATO, ONU, OSCE şi al altor organizaţii internaţionale în domeniu, ca și în calitate de element al sistemului securităţii internaţionale.

Mediul de securitate internaţional este unul dinamic şi complex prin natura sa, caracterizat de volatilitate şi imprevizibilitate. Distribuirea globală a puterii este în schimbare atât în cadrul comunităţii internaţionale, cât şi între state şi actori non-statali. Urmărim o continuă transformare a mediului internaţional de securitate, cu implicaţii de ordin politic, economic, militar, informaţional, social, etnic şi cultural, în care au loc şi conflicte armate în diferite regiuni ale lumii. În cadrul actual al mediului de securitate, Republica Moldova este expusă noilor riscuri şi ameninţări. Cu un conflict intern înghețat în regiunea transnistreană, dar și cu un vecin (Ucraina) aflat în război cu Federația Rusă, este pusă în pericol securitatea propriilor săi cetățeni. Persistenţa instabilităţii regionale şi a conflictului de pe teritoriul Ucrainei, factori ce limitează capacitatea Republicii Moldova în promovarea intereselor strategice: integrarea europeană, procesul de identificare a unor soluţii politice, viabile privind soluţionarea conflictului transnistrean în condiţiile respectării suveranităţii şi integrităţii sale teritoriale, asigurarea securităţii energetice şi a intereselor comercial-economice ale statului.

În ceea ce privește mediul de securitate din Republica Moldova, putem afirma faptul că din punct de vedere istoric, statul a fost mereu un tampon între partea vestică (Europa) și cea estică (Federația Rusă). Principalele confruntări de care este înconjurat statul sunt amenințările și provocările următoare:

• Potenţialul militar din regiunea transnistreană a Republicii Moldova;

• Utilizarea instrumentelor de propagandă informaţională;

• Atacuri asupra infrastructurii critice a Republicii Moldova (liniile de înaltă tensiune, baraje, poduri, viaducte, căi de comunicaţii, inclusiv componenta hardware a infrastructurii informaţionale şi de comunicaţii electronice ale sistemului naţional de apărare);

• Atacuri cibernetice;

• Instabilitatea şi conflictul de pe teritoriul Ucrainei - asemenea acţiuni pot reprezenta o ameninţare la adresa infrastructurii critice, a ordinii şi securităţii publice, dar şi a bunăstării populaţiei;

• Pericolul de ordin chimic, biologic, radiologic şi nuclear - putea cauza prejudicii vieţii şi sănătăţii populaţiei, mediului şi patrimoniului statului şi, implicit, dificultăţi de ordin economic şi politico-social, cu impact la nivel local, regional sau chiar internaţional;

• Riscurile naturale şi tehnogene;

• Carenţele mediului strategic de securitate, inclusiv cele la nivel naţional, generează un şir de ameninţări la adresa securităţii şi apărării statului.[[2]](#footnote-2)

Aceste amenințări și provocări la adresa unui stat independent și suveran, face ca țara noastră să fie obligată de a se lupta cu mediul securității internaționale din care face parte.

Dinamizarea acţiunilor militare şi de diversiune, războiul hibrid şi potenţialul extinderii zonei de instabilitate de pe teritoriul Ucrainei au influenţă directă asupra unor elemente, grupuri cu viziuni extremiste din Republica Moldova şi păstrează riscul extinderii conflictului pe teritoriul Republicii Moldova.

* Extinderea presiunilor politice externe manifestate prin: acordarea de susţinere economică, militară şi politică regimului neconstituţional de la Tiraspol; impunerea restricţiilor artificiale în accesul produselor moldoveneşti pe pieţele tradiţionale, inclusiv blocarea accesului cetăţenilor Republicii Moldova pe piaţa muncii din alte ţări; aplicarea tratamentului diferenţiat în raport cu părţi ale teritoriului vamal unic al Republicii Moldova.
* Dependenţa exagerată de resursele energetice, reţelele de distribuire şi/sau furnizorii controlaţi de un singur stat, combinate cu valorificarea limitată a resurselor energetice alternative.
* Persistenţa riscului sporit al atacurilor cibernetice asupra infrastructurilor informaţionale şi a obiectivelor de importanţă strategică ale ţării.[[3]](#footnote-3)

Securitatea naţională a Republicii Moldova nu poate fi concepută în afara contextului securităţii internaţionale, iar în cadrul eforturilor de integrare europeană a ţării noastre o atenţie deosebită se acordă intensi˙ cării cooperării cu UE, orientată spre consolidarea securităţii naţionale şi a celei regionale. Rolul ţării noastre în cadrul sistemului de securitate internaţională este determinat de mai mulţi factori, printre care: interesele naţionale; principalele ameninţări, riscuri şi vulnerabilităţi la adresa securităţii naţionale; principalele repere ale politicii externe şi ale politicii de apărare; căile de asigurare a securităţii naţionale.

Republica Moldova, este statul înconjurat de numeroase amenințări la care trebuie să facă față, deoarece trecutul istoric al țării a marcat neeficiența conducerii de a constitui astăzi o securitate promptă ce să răspudă liber la aceste provocări. Prin urmare, pot afirma faptul că ne confruntăm cu un șir larg de probleme la care nu putem face față decât să tindem la exigențele securității internaționale și la suportul oferit din partea organizațiilor internaționale constituite pentru acest domeniu. De alt fel, securitatea națională a Republicii Moldova marchează importanța constituirii unor măsuri care să se adeverească practic, nu doar teoretic.

**Bibliografie:**

1. Marcel BENCHECI ,, Securitatea naţională a Republicii Moldova în contextul consolidării sistemului de securitate internaţională”, 39 p; <http://irim.md/wp-content/uploads/2018/02/2-Bencheci.pdf> ; (vizitat 03.10.20);
2. În temeiul prevederilor art. 365 alin. (3) din Legea nr. 345-XV din 25 iulie 2003 cu privire la apărarea naţională (Monitorul Oficial al Republicii Moldova, 2003, nr. 200-203, art. 775), cu modificările şi completările ulterioare.; <https://gov.md/sites/default/files/document/attachments/intr18_109.pdf> ; (vizitat 03.10.20);
3. Proiect de lege – Strategia Securității Naționale a Republicii Moldova; <http://www.procuratura.md/file/Proiect%20strategia%20sec%20nat.pdf> ; (vizitat 04.10.20);
4. Manoliu R. GLOBALIZAREA – O NOUĂ PROVOCARE A SECURITĂŢII NAŢIONALE. <http://www.spodas.ro/revista/index.php/revista/article/viewFile/130/159> ; (vizitat 04.10.20)

Bencheci BENCHECI. ,,Politica de securitate a Republicii Moldova. În: Materialele Conferinţei ştiinţifice internaţionale „Știinţe politice, relaţii internaţionale şi studii de securitate”, Sibiu, România, 2012, p. 328-331.

1. Marcel BENCHECI ,, Securitatea naţională a Republicii Moldova în contextul consolidării sistemului de securitate internaţională”; <http://irim.md/wp-content/uploads/2018/02/2-Bencheci.pdf> ; (vizitat: 03.10.20). [↑](#footnote-ref-1)
2. În temeiul prevederilor art. 365 alin. (3) din Legea nr. 345-XV din 25 iulie 2003 cu privire la apărarea naţională (Monitorul Oficial al Republicii Moldova, 2003, nr. 200-203, art. 775), cu modificările şi completările ulterioare.; <https://gov.md/sites/default/files/document/attachments/intr18_109.pdf> (vizitat: 03.10.20). [↑](#footnote-ref-2)
3. Bencheci BENCHECI. ,,Politica de securitate a Republicii Moldova. În: Materialele Conferinţei ştiinţifice internaţionale „Știinţe politice, relaţii internaţionale şi studii de securitate”, Sibiu, România, 2012, p. 328-331. [↑](#footnote-ref-3)