**UNIVERSITATEA DE STAT DIN MOLDOVA**

**FACULTATEA RELAȚII INTERNAȚIONALE, ȘTIINȚE POLITICE ȘI ADMINISTRATIVE**

**DEPARTAMENTUL RELAȚII INTERNAȚIONALE**

**ESEU LA DISCPILINA “SECURITATEA INTERNAȚIONALĂ”**

**”MEDIUL DE SECURITATE AL REPUBLICII MOLDOVA: CARACTERISTICI ȘI SPECIFIC”**

**Realizat de: Lîsov Taisia, grupa 301 RI**

**Profesor: Andrei Ilașciuc, lector univ.**

CHIȘINĂU, 2020

Astăzi trăim într-un lume dinamică, interdependentă și conflictuală, marcată de incertitudine, de evoluţii şi mutații rapide, manifestate nu numai la nivel de individ, dar, în special, la nivel societal. Se produc schimbări majore în cadrul sistemului relațiilor internaționale, în care mediul de securitate, la fel, este caracterizat de o complexitate sporită, de un grad ridicat de instabilitate și imprevizibilitate și de un proces de profundă transformare care generează consecințe ce pot afecta, pe termen lung, comunitatea internațională.

Republica Moldova a ajuns într-un punct critic în dezvoltarea sa ca stat modern, resimțindu-se necesitatea stringentă de a întreprindere anumite acțiuni drastice în stabilirea unui stat de drept eficient și a unei bune guvernări.

Diversitatea regională, politică și etnică este dovada clară a faptului că cetățenii constituie cea mai importantă resursă strategică. Totuși, prea mulți dintre aceștia activează în afara țării pentru a câștiga salarii decente și a trimite remitențe în Republica Moldova. Practica respectivă fragmentează societatea și reduce capitalul uman acolo unde este cea mai mare nevoie de el – în Republica Moldova.

Actualele vulnerabilități instituționale ce țin de realizarea statului de drept și a practicilor de bună guvernare restrâng capacitatea Republicii Moldova de a evolua ca stat modern și de a asigura un nivel de viață adecvat tuturor cetățenilor. Vulnerabilitățile date constituie factori care susțin nivelul exorbitant al corupției în domeniile public și privat. Această deprindere are un impact enorm asupra statului și îl împiedică să asigure condiții decente de trai pentru cetățen.

Actualul mediu internaţional de securitate se caracterizează prin efectele globalizării şi a creşterii interdependenţei actorilor internaţionali, în consecinţă producându-se estomparea delimitărilor clare între dimensiunile externă şi internă, militară şi non-militară. Aceşti factori favorizează fenomene transfrontaliere impredictibile.

Totodată, se menţin ameninţările şi riscurile de ordin militar, inclusiv de tip hibrid. Procesul de globalizare, luptele și războaiele hibride de influență geopolitică între marile puteri, riscurile de natură militară, precum şi o serie de ameninţări cu caracter asimetric, influenţează în mod direct stabilitatea şi securitatea statelor. Discrepanţele dezvoltării social-economice şi competiţia interstatală sporesc riscul apariţiei conflictelor şi tensiunilor de diferite naturi. Pericolul declanşării sau izbucnirii conflictelor regionale şi locale persistă.

Conflictul nesoluţionat din din regiunea transnistreană a Republicii Moldova afectează grav mediul regional de securitate. Diferendul transnistrean este un conflict între proiectul politic de edificare a statului Republica Moldova în frontierele fostei R.S.S Moldovenești și ambițiile neoimperiale ale Federației Ruse, în lipsa interesului față de acest proiect atât în interiorul Republicii Moldova, cât și în exterior. Nu este unul intern, ci un conflict artificial înghețat, iar populaţia din stânga Nistrului nu face parte din acest conflict.

De la începutul existenţei sale, Republica Moldova continuă să fie ţinta unor riscuri şi ameninţări care pot pune în pericol existenţa statului şi siguranţa naţională. Astfel, o serie de ameninţări de ordin economic afectează interesele vitale ale persoanei şi ale societăţii în domeniile energetic, alimentar, ecologic, demografic, informaţional etc.

În pofida diminuării relative a ameninţărilor militare în forma lor clasică pentru majoritatea statelor europene, Republica Moldova continuă să se află într-o situaţie incertă în faţa riscurilor şi ameninţărilor militare tradiţionale.

Separatismul politic şi teritorial, tentativele de scindare etnică, religioasă, lingvistică sau culturală au rămas un obstacol principal în procesul consolidării statale şi al reintegrării societăţii moldoveneşti. Manifestate izolat sau cumulat, riscurile şi ameninţările menţionate afectează grav integritatea şi unitatea naţională, implicit cursul de dezvoltare al Republicii Moldova, în calitate de ţară angajată în procesul de integrare europeană.

Eforturile mediilor de insecuritate orientate spre subminarea dezideratului proeuropean constituie un risc suplimentar pentru existenţa Republicii Moldova ca stat modern, prosper, bazat pe valori democratice şi pe drepturile fundamentale ale omului.

Unul din cele mai elocvente exemple de amenințări la adresa securității în timpul real sunt Amenințările în spațiul cibernetic sub forma atacurilor informaționale și a criminalității de această natură, având drept țintă infrastructura informațională critică guvernamentală sau cea a mediului de afaceri, sistemele informaționale ale domeniului financiar-bancar ori organizațiile militare și de securitate, pot fi din categoria celor mai difuze, netradiționale și interconectate, care nu respectă nicio graniță

Astfel, datorită proliferării accesului la informație în timp real, liderii politici iau adesea decizii de moment care nu permit evaluări mai profunde. Gravitatea acestor riscuri și amenințări prin acces la sisteme și tehnologii informaționale permite implementarea violenței la distanțe mari, de la un continent la altul, fără cheltuieli financiare majore și riscuri de demascare diminuate.

O altă caracteristică inerentă mediului de securitate în Republica Moldova este procesul care vizează schimbările climaterice. Este recunoscut faptul că Schimbările Climatice reprezintă o provocare prioritară, cu care se confruntă umanitatea în secolul 21 şi care nu mai ţine de viitorul îndepărtat. Unele dintre consecinţele Schimbărilor Climatice frecvenţa sporită şi intensitatea mai mare a calamităţilor naturale este deja resimţită.

Pentru Republica Moldova, aceasta a însemnat mai recent seceta dezastruoasă şi inundaţiile devastatoare . Realitatea este că, deşi toate ţările sunt şi vor fi afectate de Schimbările Climatice, statele în curs de dezvoltare vor suferi cel mai mult. Acestea sunt mai vulnerabile la efectele adverse, au mai puţine resurse pentru adaptare şi pentru recuperarea pierderilor cauzate de fenomenele meteorologice extreme, iar condiţiile de viaţă în aceste ţări depind, în general, mai mult de mediul înconjurător.

Fenomenele climatice extreme cauzează pierderi mari, în special, pentru categoriile cele mai sărace ale societăţii. Din cauza variaţiilor ploii, temperaturii şi din cauza stării proaste a irigaţiei şi altor reţele de infrastructură relevante, producerea agricolă în Moldova este foarte sensibilă la condiţiile vremii şi asta în situaţia în care asigurarea culturilor încă nu este o practică larg răspândită.

**CONCLUZIE**

În acest sens, putem conchide cu certitudine că, la începutul mileniului al III-lea, provocările la adresa mediului actual de securitate atât internațional,cât și în Republica Moldova,tind să devină din ce în ce mai difuze, puţin predictibile şi multidimensionale, constituind atât o caracteristică externă a securităţii cât și una internă și, desigur, devenind parte componentă indispensabilă a politicilor şi strategiilor de securitate. În asemenea condiții, mecanismele principale de funcționare a sistemului de securitate trebuie să se bazeze pe cooperarea internaţională pe toate nivelurile, ca fundament pentru asigurarea stabilităţii mediului de securitate care, la rândul său, trebuie să asigure sentimentul de încredere şi de linişte, prin garantarea absenţei oricărui pericol, atât pentru individ cât şi pentru comunitatea din care acesta face parte.

**BIBLIOGRAFIE :**

1. Ioniță L. Provocări la adresa mediului contemporan de securitate. București: Ed. Universităţii Naționale de Apărare „Carol I”, 2012.
2. UNDP-Schimbările Climatice în Republica Moldova Impactul socio-economic şi opţiunile de politici pentru adaptare,Chișinău,2012
3. Rugină G. Redimensionarea mediului de securitate. Sesiunea anuală de comunicări științifice. București: Ed. Universităţii Naționale de Apărare „Carol I”, 2010.