Eseu: Mediul de securitate al Republicii Moldova - caracteristică și specific.

Mediul de securitate reprezintă o realitate contemporană care înglobează ansamblul condiţiilor, proceselor şi al fenomenelor politice, diplomatice, economice, sociale, culturale, militare, ecologice şi informaţionale, interne şi internaţionale.

Prin prisma structurii sale care este una extrem de complexă şi datorită dependenţei sale evolutive de multitudinea de factori obiectivi şi subiectivi, determinarea trăsăturilor mediului actual de securitate impune o nouă abordare care să ia în considerare multiplele modificări ce au loc în toate domeniile vieţii sociale[[1]](#footnote-1).

Apărarea este un domeniu fundamental şi distinct al securităţii naţionale, care se află într-o relaţie de interdependenţă cu procesele de dezvoltare a statului pe dimensiunile politică, socială, economică, tehnologică, militară, diplomatică, informaţională şi instituţională. Domeniul apărării constituie expresia concretă a concepţiei şi practicii strategice adoptate de către Republica Moldova în scopul protejării suveranităţii, independenţei, unităţii, integrităţii teritoriale şi democraţiei constituţionale în faţa riscurilor, ameninţărilor şi a provocărilor identificate sau a unei agresiuni[[2]](#footnote-2).

Odată cu proclamarea independenţei, Republica Moldova a trecut printr-un proces amplu de consolidare a capacităţilor instituţionale ale sistemului naţional de securitate. Dezvoltarea evenimentelor de geopolitică plan regional şi internaţional a determinat o apropiere de principiile şi valorile europene datorită implementării unui vector de politică externă de integrare în Uniunea Europeană, intensificării şi aprofundării relaţiilor cu Organizaţia Tratatului Atlanticului de Nord, respectîndu-se statutul de neutralitate, stipulat în Constituţia Republicii Moldova. Pe parcursul acestor ani, procesul de dezvoltare a sistemului naţional de securitate a fost afectat de o serie de factori interni şi externi, factori de ordin economic, politic, militar, informaţional, social şi geopolitic[[3]](#footnote-3). Prin urmare, consolidarea, dezvoltarea şi modernizarea acestui sistem devine o necesitate stringentă şi, totodată, un imperativ strategic de importanţă naţională, care solicită eforturi considerabile pentru ajustări conceptual-normative şi acţional-funcţionale.

Mediul de securitate internaţional este unul dinamic şi complex prin natura sa, caracterizat de volatilitate şi imprevizibilitate. Distribuirea globală a puterii este în schimbare atît în cadrul comunităţii internaţionale, cît şi între state şi actori nonstatali. Urmărim o continuă transformare a mediului internaţional de securitate, cu implicaţii de ordin politic, economic, militar, informaţional, social, etnic şi cultural, în care au loc şi conflicte armate în diferite regiuni ale lumii.

Ceea ce ține de specific, un loc aparte în contextul securităţii îi revine participării Republicii Moldova la eforturile globale, regionale şi sub-regionale de promovare a stabilităţii şi securităţii internaţionale prin cooperarea cu ONU, OSCE, NATO şi alte organizaţii internaţionale relevante, precum şi participarea la misiunile în cadrul Politicii de Securitate şi Apărare Comună UE (PSAC). Acest specific, trebuie conceput în contextul securităţii europene. Luând în considerare faptul că Uniunea Europeană este un factor stabilizator şi important pentru sistemul de securitate, Republica Moldova va depune eforturi pentru a avansa în procesul de integrare europeană[[4]](#footnote-4). Acest spectru cuprinde o cooperare multilaterală, oferit de ONU, Consiliul Europei, OSCE, NATO, Iniţiativa Central Europeană, Procesul de cooperare din Sud-Estul Europei, de alte organizaţii şi iniţiative internaţionale, precum şi programele şi iniţiativele orientate spre prevenirea şi reglementarea conflictelor regionale şi interne, pentru abordarea şi soluţionarea problemelor de securitate globală şi regională cu impact asupra securităţii naţionale, combaterea terorismului internaţional, contracararea crimei transfrontaliere, prevenirea degradării mediului ambiant şi bolilor contagioase, proliferarea armelor de distrugere în masă, eliminarea sărăciei şi promovarea dezvoltării etc.

Prin poziţionarea geografică, Republica Moldova este parte integrantă a arhitecturii de securitate a bazinului Mării Negre – zonă de interes pentru un şir de actori regionali şi internaţionali puternici. Securitatea în zona menţionată este influenţată de existenţa „axei de conflicte îngheţate” (regiunile Transnistria, Osetia de Sud, Abhazia şi Karabahul de Munte, care, actualmente, începând din 26.09.2020 se află în stare de război), precum şi a conflictelor ruso-ucrain, provind zona Crimeii. Prin prisma aspiraţiilor de integrare în spaţiul cultural, economic şi social european, Republica Moldova urmează să-şi consolideze, să-şi dezvolte şi să-şi modernizeze sistemul naţional de securitate şi apărare, ţinînd cont de evoluţiile mediului de securitate.

Mediul de securitate din Republica Moldova este caracterizat de un șir de amenintări și provocări, precum:

* Potenţialul militar din regiunea transnistreană a Republicii Moldova;
* Utilizarea instrumentelor de propagandă informaţională;
* Atacuri asupra infrastructurii critice a Republicii Moldova (liniile de înaltă tensiune, baraje, poduri, viaducte, căi de comunicaţii, inclusiv componenta hardware a infrastructurii informaţionale şi de comunicaţii electronice ale sistemului naţional de apărare);
* Atacuri cibernetice;
* Instabilitatea şi conflictul de pe teritoriul Ucrainei - asemenea acţiuni pot reprezenta o ameninţare la adresa infrastructurii critice, a ordinii şi securităţii publice, dar şi a bunăstării populaţiei;
* Pericolul de ordin chimic, biologic, radiologic şi nuclear - putea cauza prejudicii vieţii şi sănătăţii populaţiei, mediului şi patrimoniului statului şi, implicit, dificultăţi de ordin economic şi politico-social, cu impact la nivel local, regional sau chiar internaţional;
* Riscurile naturale şi tehnogene;
* Carenţele mediului strategic de securitate, inclusiv cele la nivel naţional, generează un şir de ameninţări la adresa securităţii şi apărării statului[[5]](#footnote-5).

Republica Moldova promovează relaţii cu toate statele lumii, conform principiilor Cartei ONU, pentru a se asigura de sprijinul acestora în realizarea priorităţilor naţionale, inclusiv a celor ce ţin de securitatea statului. Totodată, avînd în vedere rolul esenţial în asigurarea securităţii globale pe care îl deţin statele cu resurse majore politico-militare, economice şi informaţionale, aceste relaţii de cooperare în domeniul securităţii vor fi dezvoltate prioritar şi în continuare cu ţările membre ale Uniunii Europene, SUA, Federaţia Rusă şi cu statele vecine atît pe plan bilateral, cît şi multilateral oferit de cadrul organizaţiilor internaţionale.

În concluzie, mediul de securitate a Republicii Moldova reprezintă un ansamblu de viziuni, concepţii, activităţi şi relaţii, care reflectă caracterul complex al apărării şi definesc capacitatea statului de a utiliza forţa şi mijloacele militare. Politica de apărare include aspectele externe, interne, militare şi non-militare ale sistemului securităţii naţionale şi este bazată pe principiul fundamental de asigurare a controlului democratic asupra forţelor armate, prin promovarea transparenţei şi responsabilităţii sistemului naţional de apărare în faţa societăţii. Din acest punct, deducem că soluționarea conflictului transnistrean are o importanță și o influență deosibită în formarea și stabilirea mediului de securitate ca punct forte în dezvoltarea Republicii Moldova. Drept argument al aceste necesități, soluţionarea politică comprehensivă şi durabilă a conflictului transnistrean şi reintegrarea ţării reprezintă un obiectiv prioritar al Republicii Moldova. Reglementarea transnistreană va contribui la crearea condiţiilor propice pentru accelerarea dezvoltării social-economice a ţării, consolidarea instituţiilor democratice şi, implicit, la integrarea Republicii Moldova în Uniunea Europeană. Drept rezultat, Republica Moldova fiind componentă a UE, va beneficia de un șir de oportunități la nivel de securitate, prin intermediul Politicii Externe de Securitate Comună.

Bibliografie:

1. Manoliu R. GLOBALIZAREA – O NOUĂ PROVOCARE A SECURITĂŢII NAŢIONALE. http://www.spodas.ro/revista/index.php/revista/article/viewFile/130/159 (accesat la data de 04.10.2020)
2. Proiectul Concepţiei Securităţii Naţionale a fost plasat pe pagina web a Ministerului Afacerilor Externe şi al Integrării Europene, fiind accesibil la adresa http://www.mfa.md/img/docs/proiectul-conceptiei-securitatii nationale-a-RM.doc(accesat la data de 04.10.2020)
3. Proiect de lege -STRATEGIA SECURITĂŢII NAŢIONALE A REPUBLICII MOLDOVA disponinil la http://www.procuratura.md/file/Proiect%20strategia%20sec%20nat.pdf (accesat la data de 04.10.2020)
4. GUVERNUL RM, HOTĂRÎRE Nr. 961 din 03-10-2018 cu privire la aprobarea Strategiei militare și a Planului de acțiuni pentru implementarea acesteia pentru anii 2018-2022, disponibil la https://www.legis.md/cautare/getResults?doc\_id=109141&lang=ro (accesat la data de 04.10.2020)
5. https://gov.md/sites/default/files/document/attachments/intr18\_109.pdf(accesat la data de 04.10.2020)

1. Manoliu R. GLOBALIZAREA – O NOUĂ PROVOCARE A SECURITĂŢII NAŢIONALE. http://www.spodas.ro/revista/index.php/revista/article/viewFile/130/159 [↑](#footnote-ref-1)
2. Proiectul Concepţiei Securităţii Naţionale a fost plasat pe pagina web a Ministerului Afacerilor Externe şi al Integrării Europene, fiind accesibil la adresa http://www.mfa.md/img/docs/proiectul-conceptiei-securitatii nationale-a-RM.doc [↑](#footnote-ref-2)
3. Proiect de lege -STRATEGIA SECURITĂŢII NAŢIONALE A REPUBLICII MOLDOVA http://www.procuratura.md/file/Proiect%20strategia%20sec%20nat.pdf [↑](#footnote-ref-3)
4. GUVERNUL RM, HOTĂRÎRE Nr. 961 din 03-10-2018 cu privire la aprobarea Strategiei militare și a Planului de acțiuni pentru implementarea acesteia pentru anii 2018-2022, disponibil la https://www.legis.md/cautare/getResults?doc\_id=109141&lang=ro [↑](#footnote-ref-4)
5. https://gov.md/sites/default/files/document/attachments/intr18\_109.pdf [↑](#footnote-ref-5)